Penobscot Building

Penobscot Building er en skyskraper i sentrum av Detroit, Michigan. Med sine 172.3 m, var den 47 etasjers Penobscot den høyeste bygningen i Michigan fra ferdigstillingen i 1928 til byggingen av Renaissance Centers sentrale tårn i 1977. Bygningen har 2 kjelleretasjer, 45 etasjer over bakken og dermed et total på 47 etasjer. Bygningen fungerer som et trådløst fiberoptisk internetsenter i sentrumsområdet. Historie Da den var ferdigstilt, var den den åttende høyeste bygningen i verden og den høyeste utenfor New York City og Chicago. I likhet med mange andre bygninger fra det glade 20-tallet, er den inspirert av Art deco, blant annet dens "H" fasong (designet for å slippe mest mulig solskinn inn i bygningen) og de skulpturelle tilbaketrekningene som får de øverste etasjene til å "erodere". Bygningens arkitekt, Wirt C. Rowland designet også andre skyskrapere i Detroit som Guardian Building og Buhl Building i samme tiår. Om natten er bygningens øverste etasjer flombelyst, med det røde signalet på radiomasten kronende på toppen. Selv om Penobscot Building har flere etasjer enn One Detroit Center(45 overflateetasjer mot Comerica Towers 43), er Comericas etasjer og spirer høyere, med en takhøyde omtrent tjue meter høyere enn Penobscots. Den overdådige Penobscot er en av mange bygninger i Detroit som innehar arkitektoniske skulpurer av Corrado Parducci. Penobscot Building fungerte som et "kompass" for piloter i flytidens tidligere dager, i sammenheng med sin nordvendte posisjon. Bygningen inspirerte delvis Empire State Building i New York, og mange fagarbeidere jobbet med konstruksjonen av begge bygningene. Bygningen er også delvis tilknyttet en eldre og kortere bygning, Penobscot Annex, som er lignende formet. De to bygningene er en del av Penobscotkvarteret, ved Griswold Street og West Fort Street. Den er den siste delen av Penobscotkomplekset som ble bygd. Navnets opprinnelse Bygningen er oppkalt etter Penobscot, en indianerstamme fra Maine. Fakta Bygningen ble tegnet av Wirt C. Rowland fra det ledende arkitektfirmaet Smith, Hinchman & Grylls i Detroit. Kledd i kalkstein fra Indiana med en base av granitt, reiser den seg som en klippevegg i tredve etasjer, for og så trekke seg tilbake etasje for etasje til den kulminerer i et rødt neon signaltårn. Den er dekorert med indianske motiv, spesielt i inngangsporten og i metallverket i lobbyen. Penobscot Building var Detroits høyeste bygning i nesten et halvt århundre, inntil Renaissance Center overtok den i 1977. En gang den høyeste bygningen untenfor New York City og Chicago. Da den sto ferdig, var den den åttende høyeste bygningen i verden. Den gamle høydetegningen viste høyden som 171.34 m til det høyeste taket, omtrent 172.41 m til brystningsveggen rundt taket og 199.39 m til toppen av varselssignalet på toppen av antenna. Smart Detroit Conference Center har trettende etasje, der det er førsteklasses konferanse-, møte- og konvensjonsrom. Hadde en gang sine "CNB" topplogoer for en lokal bank som tidligere hadde sine hovedkvarter i Penobscot Building. På merkedager, lyser Penobscot Building sammen med den nærliggende One Woodward Avenue opp natten med rødt, hvitt og blått for Uavhengighetsdagen og Canada Day, og med rødt, hvitt og grønt i julesesongen. I tillegg er radiomasten lyst opp i glitrende gull, for å ligne et gigantisk lysende juletre med et glitrende rødt signal på toppen. Se også Art deco Cadillac Place Fisher Building Guardian Building Penobscot Annex Penobscot Block Robert Sharoff Wirt C. Rowland Albert Kahn Ford Building Referanser og litteratur Hill, Eric J. og John Gallagher. AIA Detroit: The American Institute of Architects Guide to Detroit Architecture. Wayne State University Press, 2002. ISBN 0-8143-3120-3 Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. Detroit Architecture A.I.A. Guide Revised Edition. Wayne State University Press, 1980. ISBN 0-8143-1651-4 Sharoff, Robert. American City: Detroit Architecture. Wayne State University Press, 2005. ISBN 0-8143-3270-6 Savage, Rebecca Binno and Greg Kowalski. Art Deco in Detroit (Images of America). Arcadia, 2004. ISBN 0-7385-3228-2 Sobocinski, Melanie Grunow. Detroit and Rome: building on the past. Regents of the University of Michigan, 2005. ISBN 0933691092 Eksterne lenker (en) Offisielt nettsted (en) Penobscot Building – kategori av bilder, video eller lyd på Commons Penobscot Buildings beliggendhet på Google Maps Penobscot Building detaljer Artikkel fra Detroit Area Art Deco Society Arkivert 29. oktober 2008 hos Wayback Machine. SkyscraperPage.comss profil om Penobscot Building